बैग चुराने वाला पकड़ाया, 50 हजार रुपए बरामद
भास्कर संवाददाता | पिपलियामंडी
बैग चोरी मामले के आरोपी को पुलिस ने पकड़कर 50 हजार रुपए बरामद किए। बुधवार को फाटक मोहल्ला निवासी कमलसिंह राठौड़ ने रिपोर्ट दर्ज कराई कि 25 फरवरी को कृषि उपज मंडी बाइक से गया था। डिक्की में काले बैग में 50 हजार रुपए व आईडी कार्ड रखकर गया। लौटा तो बैग नहीं था। लोगों ने संदेही का नाम बताया जिसके बारे में पुलिस को सूचना दी। उपनिरीक्षक आरबी यादव, आरक्षक कमलेश व सैनिक ईश्वर ने उगरान निवासी मोहन ओढ़ से पूछताछ की तो उसने जुर्म कबूला। निशानदेही पर बैग, राशि व वोटर आईडी बरामद की। टीआई अनिलसिंह ठाकुर ने बताया आरोपी शातिर बदमाश है। पूछताछ के लिए न्यायालय में गुरुवार को पेश कर रिमांड मांगा जाएगा।
hin_Deva npi_Deva hin_Deva